CELEX: 32008D0066
Language: et
Date: 2008-01-21 00:00:00
Title: 2008/66/EÜ: Komisjoni otsus, 21. jaanuar 2008 , ühenduse rahalise toetuse kohta Portugalile seoses kolmandatest riikidest toodavate taimede ja taimsete saaduste fütosanitaarkontrolli infrastruktuuri tugevdamise programmiga 2008. aastal (teatavaks tehtud numbri K(2008) 43 all)

22.1.2008   
            
            
               ET
            
            
               Euroopa Liidu Teataja
            
            
               L 17/11
            
         
      KOMISJONI OTSUS,
   21. jaanuar 2008,
   ühenduse rahalise toetuse kohta Portugalile seoses kolmandatest riikidest toodavate taimede ja taimsete saaduste fütosanitaarkontrolli infrastruktuuri tugevdamise programmiga 2008. aastal
   (teatavaks tehtud numbri K(2008) 43 all)
   (Ainult portugalikeelne tekst on autentne)
   (2008/66/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 13c lõike 5 kuuendat lõiku,
   ning arvestades järgmist:
   
               (1)
            
            
               Direktiiviga 2000/29/EÜ nähakse ette ühenduse rahalise toetuse andmine liikmesriikidele kolmandatest riikidest toodavate taimede ja taimsete saaduste fütosanitaarkontrolli infrastruktuuri tugevdamiseks.
            
         
               (2)
            
            
               Portugal esitas 21. mail 2007 (ref. DGPC 070521 000604) allkirjastatud kirjas programmi, mille abil 2008. aastal tugevdada kolmandatest riikidest toodavate taimede ja taimsete saaduste fütosanitaarkontrolli infrastruktuuri. (2) Portugal on taotlenud kõnealusele programmile 2008. aastaks ühenduse rahalist toetust vastavalt komisjoni 11. juuni 2002. aasta määrusele (EÜ) nr 998/2002, millega kehtestatakse kolmandatest riikidest toodavate taimede ja taimsete saaduste fütosanitaarkontrollide infrastruktuuri tugevdamiseks liikmesriikidele antava ühenduse rahalise toetuse jaotamist käsitlevate sätete üksikasjalikud rakenduseeskirjad. (3)
               
            
         
               (3)
            
            
               Portugali esitatud tehniline teave on võimaldanud komisjonil olukorda täpselt ja igakülgselt analüüsida. Komisjon on koostanud kontrollipunktide tugevdamise abikõlblike programmide loetelu, milles märgitakse üksikasjalikult igale programmile kavandatud ühenduse rahalise toetuse suurus. Kõnealuse teabe on läbi vaadanud ka alaline taimetervise komitee.
            
         
               (4)
            
            
               Pärast programmi hindamist on komisjon jõudnud järeldusele, et direktiivis 2000/29/EÜ ja määruses (EÜ) nr 998/2002 sätestatud tingimused ja kriteeriumid ühenduse rahalise toetuse saamiseks on täidetud.
            
         
               (5)
            
            
               Seetõttu on asjakohane anda 2008. aastal ühenduse rahalist toetust Portugali kõnealuse programmi kulude katteks.
            
         
               (6)
            
            
               Käesoleva otsusega ettenähtud meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Kiidetakse heaks ühenduse rahalise toetuse eraldamine Portugali kontrollipunktide tugevdamise programmi kulude katteks 2008. aastal.
   Artikkel 2
   Artiklis 1 sätestatud ühenduse rahalise toetuse maksimaalne summa on 25 960 eurot ning selle jaotamine on sätestatud lisas.
   Artikkel 3
   Lisas programmi kohta kindlaks määratud ühenduse rahalist toetust makstakse ainult järgmistel juhtudel:
   
               a)
            
            
               asjaomane liikmesriik on esitanud komisjonile asjakohased tõendid programmis loetletud seadmete ja/või vahendite ostmise ja/või täiustamise kohta; ning
            
         
               b)
            
            
               asjaomane liikmesriik on esitanud komisjonile rahalise toetuse saamise taotluse määruse (EÜ) nr 998/2002 artiklis 3 sätestatud korras.
            
         Artikkel 4
   Käesolev otsus on adresseeritud Portugali Vabariigile.
   
      Brüssel, 21. jaanuar 2008
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 169, 10.7.2000, lk 1; Direktiivi on viimati muudetud komisjoni direktiiviga 2007/41/EÜ (ELT L 169, 29.6.2007, lk 51).
   
      (2)  Kõnealune programm on uus versioon 2006. aastaks esitatud programmist, millesse on tehtud mõned muudatused ning mille suhtes kehtivad ühenduse rahastamise põhimõtted on sätestatud komisjoni otsuses 2006/84/EÜ (ELT L 40, 11.2.2006, lk 21). Portugal ei olnud hankinud seadmeid määruses (EÜ) nr 998/2002 sätestatud tähtaja jooksul ning otsustas programmi 2007. aastal uuesti esitada.
   
      (3)  EÜT L 152, 12.6.2002, lk 16. Määrus avaldati määrusena (EÜ) nr 997/2002, kuid number muudeti parandusega (EÜT L 153, 13.6.2002, lk 18).
   
      LISA
      KONTROLLIPUNKTIDE TUGEVDAMISE PROGRAMMID
      Programmid ja vastav ühenduse rahaline toetus 2008. aastal
      
                  (eurodes)
               
            
                  Liikmesriik
               
               
                  Kontrollipunktide nimed
                  (haldusüksus, nimi)
               
               
                  Toetuse saamise tingimustele vastavad kulutused
               
               
                  Ühenduse maksimaalne rahaline toetus, toetuse määr 50 %
               
            
                  Portugal
               
               
                  Porto (lennujaam)
               
               
                  4 202
               
               
                  2 101
               
            
                  Leixões (sadam)
               
               
                  6 182
               
               
                  3 091
               
            
                  Aveiro (sadam)
               
               
                  6 182
               
               
                  3 091
               
            
                  Lisboa (lennujaam)
               
               
                  4 202
               
               
                  2 101
               
            
                  Lisboa (sadam)
               
               
                  6 182
               
               
                  3 091
               
            
                  Setúbal (sadam)
               
               
                  6 182
               
               
                  3 091
               
            
                  Sines (sadam)
               
               
                  6 182
               
               
                  3 091
               
            
                  Faro (lennujaam)
               
               
                  4 202
               
               
                  2 101
               
            
                  Ponta Delgada (lennujaam)
               
               
                  4 202
               
               
                  2 101
               
            
                  Funchal (lennujaam)
               
               
                  4 202
               
               
                  2 101
               
            
                  Ühenduse rahaline toetus kokku
               
               
                  25 960